cyanic-selkie/wikianc huggingface dataset:
Aeson
Fabula
Erant olim in Thessalia duo fratres, quorum alter Aeson (Αἴσων), Pelias alter appellabatur. Aeson primo regnum obtinuerat; at post paucos annos Pelias regni cupiditate adductus non modo fratrem suum expulit, sed etiam in animo habebat Iasonem, Aesonis filium, interficere. Quidam tamen ex amicis Aesonis, ubi sententiam Peliae cognoverunt, puerum e tanto periculo eripere constituerunt. Noctu igitur Iasonem ex urbe abstulerunt, et cum postero die ad regem rediissent, ei renuntiaverunt puerum mortuum esse. Pelias cum hoc audivisset, etsi re vera magnum gaudium percipiebat, speciem tamen doloris praebuit et quae causa esset mortis quaesivit. Illi autem cum bene intelligerent dolorem eius falsum esse, nescio quam fabulam de morte pueri finxerunt.
Swazia
Cives plerumque sunt Suazienses. Lingua publica et sermo maximi momenti est lingua Suazica (vulgo siSwati). Suazienses suum regnum medio saeculo duodevicensimo constituerunt, Ngwane III duce. Civitas et cives ex Mswati II appellantur, rege aecui undevicensimi, qui nationem amplificavit et confirmavit; fines hodierni anno 1881 statuti sunt, Europaeis Africam diripientibus.
Bello Boerensi Secundo composito, regnum, nomine Suazilandia, fuit territorium mandatum Britannicum ab anno 1903 usque ad diem 6 Septembris 1968, cum plenam libertatem anno 1968 a Britanniarum Regno adepta esset. Mense Aprili 2018, nomen publicum a Regno Suazilandiae ad Regnum Eswatini mutatum est, ex nomine inter incolas usitato appellatum.
Swazia est monarchia absoluta, regnum quod ex anno 1986, Rex Mswati III regit. Caput est Mbabane.
Montis Draconis pars in Swazia patet.
Insula Christi Natalis (Australia)
Geographica insulae solitudo et historia minimae turbationis humanae multum creavit endemismi inter suam floram et faunam—res quae se biologis et naturalistis magnopere commendat. Circa 63 centesimae terrae insularis sunt Australiae patrium vivarium (Anglice, Australian national park); adsunt praeterea magnae regiones primariae silvae pluvialis. Phosphas, ut corpora mortuorum organismorum marinorum (non guanum, ut multi olim putabant) primum depositum, ex insula multos annos exfossum est.
Inventio
Exploratores Britannici et Nederlandenses insulam in earum tabulis saeculo septimo decimo ineunte primum posuerunt. Praefectus Gulielmus Mynors in Royal Mary, navi Societatis Britannicae Indiae Orientalis, insulam nominavit cum eam die Christi Natalis anno 1643 praeternavigaret. Tabula Petri Goos, anno 1666 edita, fuit prima quae insulam ostendit; Goos insulam "Mony" appellavit, nomen incertae significationis.
Primus conatus ad insulam explorandam anno 1857 a nautis ex navi Amethyst egressis factus est, qui summam insulam attingere conati sunt, sed rupes eis erant insuperabiles.
Flora et fauna
Insula Christi Natalis multum scientiae prodest, cum usque ad saeculum undevicensimum ab hominibus inhabitata esset; ergo, multae florae faunaeque species unicae exstant quae se sine interventione humana evolverunt. Duae partes terrae insularis nationalis reservatio (national park) factae sunt, ab Australian Department of Environment and Heritage per Parks Australia administrata.
Flora
Confertae silvae pluviales se in profundis planitiei (Anglice: plateau) solis et in ambulationibus (terraces) evolverunt. Hae silvae a viginti quinque speciebus arborum regnantur. Pteridophyta, Orchidaceae, et lianae super ramos in atmosphaera humida sub aulaeo silvestri (forest canopy) crescunt. Duodeviginti ex circa 135 speciebus plantarum in nullis aliis locis inveniuntur.
Endemicae Insulae Christi Natalis plantae sunt arbores Arenga listeri, Pandanus elatus, Dendrocnide peltata var. murrayana; frutices Abutilon listeri, Colubrina pedunculata, Grewia insularis, Pandanus christmatensis; lianae Hoya aldrichii et Zehneria alba; herbae Asystasia alba, Dicliptera maclearii, Peperomia rossii; gramina Ischaemum nativitatis; Pteridophytum Asplenium listeri; et Orchidaceae Brachypeza archytas, Flickingeria nativitatis, Phreatia listeri, Zeuxine exilis.
Fauna
Duae species rattorum endemicorum, Rattus Macleari et Rattus nativitatis, post humanam insulae colonizationem exstinctae factae sunt. Crocidura trichura est inusitata, raro visa, et post medios annos 1980 fortasse iam exstincta; praeterea, Pipistrellus murrayi, parva vespertilionida, in magnum periculum adductus est, et fortasse etiam est exstinctus.
Annua Gecarcoideae natalis migratio (circa 100 000 000 animalium) ad mare ut ova gignant, appellata unum ex miraculis mundi naturalis, quotannis circa Novembrem fit, tempore humido coepto, orbem lunae sequens.
Cancri terrestres et aves marinae sunt insignissima insulae animalia. Viginti describuntur cancri species terrestres et inter aestus viventes, quarum tredecim habentur veri cancri terrestres, qui in mare confidunt solum pro evolutione larvarum. Permulti Birgi latrones in insula habitant.
Dolly Parton
Dolly Parton (nata 19 Ianuarii 1946) est cantrix, compositor carminum, multi-instrumentalista, choragus phonodiscorum, actrix, auctor, negotiatrix, et humanitarista Americana, quae plerumque operá musicae rusticae datá innotuit. Postquam bene res gestas propter carmina pro aliis composita habere coepit, Hello, I'm Dolly, suum primum album musicum, anno 1967 divulgavit. Bene res gestas reliquis annis decennii 1960 continenter habuit, ambo sola et in serie alborum cum Porter Wagoner factorum. Fastidium venditionis annis 1970 fiebat, annisque 1980 persistebat. Sua alba annis 1990 tam bene non vendebantur, sed bene res gestas iterum novo millennio habuerit, atque ex anno 2000 alba phonodiscorum pro nonnullis societatibus negotialibus divulgavit, Dolly Records, negotio suo, non excluso.
Onnate
Onnate (-is; Hispanice: Oñate, sed publice Vasconice: Oñati) est urbs Hispaniae in provincia Ipuscoa (Vasconia), in finibus cum Alava, et sunt Onnati 11 033 (anno 2011) incolarum. anno 1543 prima universitas Vasconiae condita est in urbe.
Dolly Parton
De vita
Nata est Dolly Rebecca Parton die 19 Ianuarii 1946 in casa unius conclavis ad ripas fluvii Little Pigeon prope Pittman Center Tennesiae, commune minutum in Sevier Comitatu in Magnis Montibus Fumosis Tennesiae Orientalis. Dolly est quarta e duodecim liberis, matre Avie Lee Caroline (nata Owens; 1923–2003), patre Roberto Lee Parton (1921–2000). Pater, Lee usitate appellatus, in montibus Tennesiae Orientalis laborabat, olim sharecropper et tum suum praedium parvum terrasque curans. Etiam varios quaestus minores faciebat, paupertatis causá. Legere non poterat.
Plus quam tria milia carminum composuit. Stella nonnullarum pellicularum et programmatum televisificorum est. Insigne Artium Nationale ei anno 2006 concessum est. Novem praemia Grammy et permulta praemia honoresque alios accepit.
Cnuto Hamsun
Cnuto, vulgo Knut Hamsun (natus nomine Knud Pedersen in Lom die 4 Augusti 1859; mortuus in Nørholm die 19 Februarii 1952) fuit scriptor Norvegicus qui anno 1920 Praemium Nobelianum Litteraturae accepit.
Rignanum (Tuscia)
Fractiones
Bombone, Cellai, Le Corti, Le Valli, Pian dell'Isola, Salceto, San Donato in Collina, San Martino, San Piero, Santa Maria, Sarnese, Torri, Troghi, Volognano.
Olympia Press
Olympia Press fuit prelum Lutetiae anno 1953 a Mauritio Girodias conditum, qui nomen ei dedit ex nomine mulieris Olympiae ab Eduardo Manet anno 1863 pictae, et per adsonantiam cum nomine Obelisk Press, societatis editoriae a patre olim condito. Protulit in serie Traveller's Companion (Anglice scripta) mythistorias interdum inusitatas, saepe eroticas, interdum in aliis civitatibus eo tempore vel vetitas vel reiectas.
Inter libros maximi momenti apud Olympia Press primum editos sunt Lolita Vladimiri Nabokov, Naked Lunch Gulielmi Burroughs, The Ginger Man J. P. Donleavy, et Candy, nomini ficto Maxwell Kenton adscriptus. Etiam nonnullos libros Francogallice scriptos hic primum Anglice versi sunt, exempli gratia Molloy, Malone meurt, et L'innomable Samuelis Beckett, Histoire d'O Paulinae Réage, Histoire de l'oeil Georgii Bataille (liber sub nomine Pierre Angélique scriptum). Opera marchionis de Sade, antehac imperfecte in lingua Anglica reddita, hic primum sine lacunis edita sunt: La philosophie dans le boudoir, Justine, Les Cent Vingt Journées de Sodome, Juliette.
In libris eroticis vel obscaenis apud hoc prelum edituris auctores aliqui nomina ficta praeposuerunt. Christophorus Logue, poëta Anglicus, se nuncupavit comes Palmiro Vicarion; Austryn Wainhouse, interpres Americanus, nomen Pieralessandro Casavini habuit. Alexander Trocchi, scriptor Scoticus, se praetendit esse Frances Lengel et Carmencita de las Lunas. Norman Rubington, pictor Americanus, in libris apud Olympia Press editis Akbar del Piombo se appellavit. Alia pseudonyma fuerunt Angela Pearson, Marcus van Heller, et Greta X.
Reunio
Reunio, Francogallice La Réunion (ita anno 1793 appellata: antea "Insula Borbonia") est insula Oceani Indici et regio praefecturaque Franciae cuius caput est Sanctus Dionysius.
Mense Decembri 2015 Desiderius Robert, iam praeses et senator, candidatus ad praesidium in comitiis primariis huius provinciae, primus accessit.
Ioannes Forbes Nash
Ioannes Forbes Nash (natus Bluefield in vico Virginiae Occidentalis die 13 Iunii 1928; mortuus die 23 Maii 2015) fuit mathematicus et oeconomiae peritus Americanus, qui anno 1994, propter studium aequationis partiali differentialis ad geometria adhibitae, una cum Ioanne Carolo Harsanyi et Reinhardo Selten Praemium Nobelianum Oeconomiae accepit. Una cum Ludovico Nirenber, praemium Abelianum accepit anno 2015. Alumnus et professor Universitatis Princetoniensis fuit. Multos annos morbo dissidentiae phreneticae laborabat, quam ob causam pellicula A Beautiful Mind ei dicata est. Die 23 Maii 2015, is et Alicia de Larde Nash uxor, dum in taxiraeda in Nova Caesarea vehebantur, in calamitate autocineticae mortui sunt.
Gulielmus Blount
Gulielmus Blount, quartus Baro Mountjoy (in vico Barton Blount Derbiensis comitatus anno circiter 1478 natus; mortuus anno 1534) fuit eruditus et artis patronus Anglicus. Blount, discipulus Erasmi et a magistro inter nobiles doctissimus appellatus, fuit principis Henrici contubernius moxque Thomae Mori, Ioannis Colet et Gulielmi Grocyn socius. Blount reginae Catharinae Aragonensis cubicularius meruit et ab anno 1509 officinae argentariae dux.
BL Cotton Nero D.i
BL Cotton Nero D.i, liber manu scriptus olim ad bibliothecam Roberti Cotton pertinens, hodie ad Bibliothecam Britannicam, est codex titulo Liber additamentorum qui varia opera breviora Matthaei Parisiensis rerum gestarum scriptoris comprehendit ad complenda Chronica maiora eiusdem auctoris, scilicet: Codex partim medio saeculo XIII a Matthaeo ipso picturis ornatus est, partim ab amanuense quodam saeculi XIV.
Balthasar Henricus Porras Cardozo
Balthasar Henricus Porras Cardozo (natus Caracis Venetiolae die 10 Octobris 1944) est archiepiscopus Emeritae in Venetiola. Die 9 Octobris 2016, Papa Franciscus nuntiavit die 19 Novembris Porras Cardozo cardinalem creaturum esse.
Catulus
thumb|Catulus et calceus
Catŭlus est nomen iuvenibus animalibus terrestribus datum, exempli gratia: felibus, leonibus, lupis, ursis, serpentibus, sed praesertim canibus. Pullus eandem significationem habet, sed potius de avibus usurpatur.
Собака
Sigrida Undset
Sigrida Undset (nata Callundiae, Dania die 20 Maii 1882; mortua in Lillehammer die 10 Iunii 1949) fuit scriptrix Norvegica, qui anno 1928 Praemium Nobelianum Litteraturae accepit.
David Baldacci
David Baldacci (natus Ricmondiae Virginiae 5 Augusti 1960) est iuris consultus et scriptor mythistoriaraum scelestarum Americanus.
Carolus Spitteler
Carolus Fridericus Georgius Spitteler (Theodisce Carl Felix Tandem Laucostabuli natus die 24 Aprilis 1845; Lucernae mortuus die 29 Decembris 1924) fuit scriptor Helveticus, qui anno 1919 Praemium Nobelianum Litteraturae accepit. Cosmotheoria eius scriptorum in pessimismo et heroismo implicat. Inter eius opera sunt bina poemata epica, Prometheus und Epimetheus et Olympischer Frühling ('Ver Olympicum'), atque Imago, monologus narrativus more psychoanalytico conceptus, quem Sigismundus Freud magni aestimavit.
Gaius Pompeius Longus Gallus
Gaius Pompeius Longus (vel Longinus) Gallus (nescimus, quando natus mortuusve sit) senator Romanus primo saeculo post Christum natum fuit. Pater eius quidam Publius Pompeius erat. Anno 49 consul ordinarius creatus est. Postea fuit proconsul Asiae.
Augustinus Ludovicus Cauchy
Augustinus Ludovicus Cauchy (Francogallice Augustin Louis Cauchy, []; natus Lutetiae die 21 Augusti 1789; mortuus in Cellis praefecturae Altae Sequanarum die 23 Maii 1857) fuit mathematicus Francicus qui theoriae numerorum, theoriae catervarum, probabilitatis et opticae peritus erat.
Cauchy sodalis Academiae Scientiarum Francicae, Academiae Regiae Scientiarum Suecicae et Regalis Societatis Londiniensis fuit, nam in istam anno 1832 cooptatus est. Alma mater sua fuit Schola Polytechnica Francica deinde Schola Pontium Viarumque. Praeterea Cauchy est unus septaginta duorum hominum quos effigies Turris Eiffeliae commemorat.
Gnaeus Fabius Vibulanus
Gnaeus (vel Numerius) Fabius Vibulanus (nescimus, quando natus quandove mortuus sit) senator Romanus patricius saeculi quinti a.C.n. erat.
Familia
Pater eius Quintus Fabius M.f. Vibulanus annis 467 a.C.n., 465, 459 consul atque 451 a.C.n. decemvir legibus scribundis, fratres Marcus Fabius Q.f. Vibulanus consul 442 et Quintus Fabius Q.f. Vibulanus consul anni 423 erant. Filius Gnaei Quintus Fabius Ambustus Vibulanus, consul anni 412 a.C.n. fuit.
Cursus honorum
Ipse anno 421 a.C.n. consulatum una cum Tito Quinctio T.f. Capitolino Barbato gessit. Eo anno consul "haud magno decore" Aequos, qui "turpiter" fugebant, vicit et ovans tantum urbem intravit. Domi iterum a patriciis et plebi de principatu certatum est, cum plebeii postularent, ut quattuor quaestores eligerentur. Constitutum est, ne numerus quaestorum augeretur, sed suffragium et plebeiorum esset liberum. Propter controversias electio consulum dilata et Lucius Papirius L.f. Mugillanus interrex electus est.
Anno 415 Fabius tribunus militum consulari potestate una cum Publio Cornelio Cosso, Gaio Valerio L.f. Potito Voluso, Quinto Quinctio Cincinnato erat. Hoc anno bellum Veiorum religione dilatum, Aequorum clade ab eis trennio accepta prohibitum est. Domi de coloniis Bolarum atque Labicorum decudendis cum tribuno plebis Lucio Decio iurgatum est.
Anno 407 Fabius iterum tribunus militum erat, tum cum Lucio Furio L.f. Medullino, Gaio Valerio L.f. Potito Voluso et Gaio Servilio P.f. Ahala. Eo anno cum Veientibus de pace agebatur, in Volscis clades accepta est.
Malavia
Malavia est civitas in Africa, cuius caput est urbs Lilongwe.
Historia
Malavia ab anno 1891 usque ad annum 1964 fuit colonia Imperii Britannici, pars protectoratus Britannici Mediae Africae. Die 1 Februarii 1963, Hastings Kamuzu Banda praeses ministrorum Nyasalandiae (ut tum Malavia vocabatur) nominatus est et die 6 Iulii 1964 libertatem a Britannia impetravit. Elisabetha II primo caput civitatis mansit, quae nunc Malavia nominatur. Die 6 Iulii 1966, Banda rem publicam proclamavit, atque ipse magistratum praesidis iniit. Dehinc dictator Malaviam rexit ad usque annum 1994, cum suffragium primum liberum habitum perdidisset. Die 21 Maii 1994, Bakili Muluzi eius successor magistratum iniit. Die 24 Maii 2004, Bingu wa Mutharika libere electus praeses Malavii factus est; qui autem die 5 Aprilis 2012 officio fungens mortuus est.
Asterius Amasenus
Asterius Amasenus fuit episcopus Amaseensis in Ponto circa annum 400. Aetate exacta ante annum 431 obiit.
Asterius unus e praedicatoribus excellentissimis ecclesiae orientalis putatur, cuius sermones partim ad historiam mentalitatum pertinent. In Concilio Nicaeno Secundo anno 787 consecratus est. Festum suum die 30 Octobris celebratur.
Rudyard Kipling
Rudyard Kipling (Bombayae natus die 30 Decembris 1865; Londinii mortuus die 18 Ianuarii 1936) fuit poeta scriptorque Anglicus. Praeclarissimi scripturarum eius sunt The Jungle Book ('Liber iungalae') aliaeque fabularum libri. Opera eius pueris destinata tamen hodie late leguntur. Kipling ingeniosus laudatur.
Kipling anno 1907 Praemium Nobelianum Litteraturae accepit, tamen natu minimus homo et solus Britannicus qui recepit.
Posthuma Fama
Varii scriptores, sicut Edmundus Candler, ab operis Kiplingis moti sunt. T. S. Eliot, dissimilis poeta, sententiam dixit, "[Kipling] magna carmina aliquando scribere potuit—si solum fortuito." Adultorum fabulae Kiplingis hodie imprimuntur et laudantur a Paulo Anderson, Georgio Ludovico Borges, et Georgio Orwell. Alexander Korda et Walt Disney Societas pelliculas de Libris Iungalae fecerunt. Percy Grainger musicam composuit pro carminibus Kiplingis. Kipling scripsit carmen "If—" ('Si—'), quod notissimum carmen Britannicum anno 1995 aestimatum est.
Ioannes Fontana
Ioannes Fontana (Francogallice Jean de la Fontaine) (natus die 8 Iulii 1621 Castri Theodorici; mortuus Lutetiae die 13 Aprilis 1695) fuit scriptor et moralista Francicus, praecipue fabularum apud fabulas Aesopi. In Academiam Francicam anno 1684 cooptatus est.
Hyacinthus Benavente
Hyacinthus Benavente (Matriti natus die 12 Augusti 1866; ibidem die 14 Iulii 1954) fuit scriptor etiam scaenicus et diurnarius Hispanicus, qui anno 1922 Praemium Nobelianum Litteraturae accepit. Anno 1954 Hyacinthus Benavente Regiae Academiae Hispanicae sodalis creatus est, numquam cathedram tamen adiit.
Sinus Baffin
Sinus Baffin (Inuktitut Saknirutiak Imanga; Groenlandice Avannaata Imaa ; Francogallice Baie de Baffin; Anglice Baffin Bay ) inter Insulam Baffinianam et occidentalem Groenlandiae oram situs, est marginale Oceani Atlantici Septentrionalis mare. Coniungitur ad Atlanticum per Fretum Davisianum et Mare Laboratorium; angustius autem Fretum Nares Sinum Baffinianum cum Oceano Arctico coniungit. Omnis sinus maiori anni parte navigari not potest propter glaciem arcticam et densitatem glaciei marinae montiumque glacialium in regionibus apertis. Polynya autem 80 000 chiliometrorum quadratorum, Aqua Septentrionalis usitate appellata, in aquis septentrionalibus prope Fretum Smithianum aestate aperitur, intra quam regionem aquaticam plurimae huius sinús plantae et animalia aquatica inveniuntur.
Historia
Homines regionem sinús ex 500 a.C.n. fere habitant. Circa autem annum 1200, coloni gentis Dorset appellatae a gentibus Thule et deinde gentibus Inuit superabantur. Secundum indicia archaeologica nova, colonizatio Americarum Scandinavica litora Sinú Baffiniani saeculo tertio decimo aut quarto decimo attigit. Ioannes Davis, explorator Anglicus fuit primus Europaeus qui sinum intravit, anno 1585 adveniens. Anno 1612, grex mercatorum Anglicorum rationem negotialem constituerunt, quod Societatem Mercatorum Londiniensium, Inventorum Transitus Septentrio-Occidentalis appellabant. Thomas Smythe praeses quinque expeditiones ordinavit ad septentrionalia Canadae litora exploranda, transitum maritimum ad Orientem Extremum petentís: Henricus Hudson et Thomas Button Sinum Hudsonium exploraverunt, Gulielmus Gibbons Terram Laboratoriam, ac Robertus Bylot Fretum Hudsonium et regionem quae Sinus Baffinianus ex Gulielmo Baffin gubernatore appellari coepit. Baffin in Discovery navi tabulas regionis fecit, et freta Lancaster, Smith, et Jones ex nautis suis appellavit. Suá navigatione anno 1616 confectá, etiamtum putabat transitum glacie carentem non esse, unde regio plus duo saecula inexplorata mansit.
Ioannes Fontana
Vita
Opus eius primum fuit interpretatio operis »Eunuchorum« Terentii anno 1654. Ut libidinosam effrenatamque vitam paulo refrenaret pater ei anno 1647 uxorem elegit et munus magistri aquarum silvarumque (maître des eaux et forêts) mandavit. Fontana autem et uxorem et munus destituens Lutetiae saepius vivebat; tamquam infantem immaturum eum curabant maecenates Nicolaus Fouquet (minister fiscalis), principes de Condé et Conti, duces de Vendôme et duces Burgundiae, Henrietta Anglica, ducissa de Orléans et - praesertim - Maria Mancini, neptis Mazarini et domina de La Sablière. Ultimis annis autem ei consulebat domina de Hervart.
Academia Polocensis
Academia Polocensis fuit Academia Societatis Iesu in Polocia.
Ioannes Fontana
Vita
Ipse procul ab aula regia vitam degebat. Unionem spiritalem cum Fontana colebant Molière, ioannes Racine, Nicolaus Boileau (qui nihilominus fabellas in opere »Art poétique« praeterierat) et praecipue Franciscus de Maucroix canonicus doctus. Rex Ludovicus XIV eum neglexit, cum Fontana publice fidelitatem Nicolai Fouquet ministri post eius dimissionem confiteretur. Fertur rex vel cooptationem in Academiam impedire voluisse.
Academia Polocensis
Historia
Collegium Iesuiticum iamdudum Polociae laborans anno 1812, venia ab Alexandro I imperatore Russiae data, in Academiam transformatum est. Societas Iesu tum solum in Russia permissa est, et Academia Polocensis metropolis sui generis Iesuitarum Russiae totiusque Europae erat. Die 15 Iunii sollemnitates Academiae creandae celebratae sunt et die 27 Iunii Napoleonis exercitus haud longe a Polocia Nemenum flumen transivit et in Russiam invasit. Cum anno 1814 Napoleone expulso ac paene victo Pius VII Societatem Iesu restituerat, Alexander I vice versa anno 1815 Iesuitas in Moscua et Petropoli quidquid agere prohibuit. Anno 1820 et Academia Polocensis labores suos iussu imperatoris finivit, quamquam Academiae alumni orationes eum laudantes composuerant et ediderant.
Sinus Baffin
Vita ferox
Aqua Septentrionalis aerem algis glacialibus et zooplanctoni praebet, et exitus est abundantia faunae. Ex 20 000 fere Delphinapterorum leucas in Sinu Baffiniano habitantium, 15 000 fere in Aqua Septentrionali una habitant. Inter alia regionis animalia quotidiana sunt Odobenus rosmarus, Monodon monoceros, Pagophilus groenlandicus, Erignathus barbatus, Pusa hispida, Balaena mysticetus, variae Balaenopteridae, et Ursus maritimus. Omnia mammalia aquatica aquá apertá omnino innituntur; foramina in glacie sustinere haud possunt, et omnia ad foramina spirantia ab ursis maritimis peti possunt. Phocidae et Odobenus rosmarus regiones glaciei stabilis capiunt, ubi fetum parturiunt et educant. Erignathus barbatus prope imum sinum vescuntur et ergo aquas tenuissimas malunt. Pusa hispida est usitatus ursorum maritimorum cibus atque rara Obedenorum rosmarorum et vulpium lagopodorum praeda. Homines plurima sinús animalia magna venantur, mores maiorum sequentes, sed haec traditio saeculo vicensimo ad animalia conservanda restringitur. Exempli gratiá, quota ursorum maritimorum in sinú est 105 per annum.
Academia Polocensis
Historia
Hodie Universitas Polocensis in aedificiis Academiae sita est.
Ioannes Fontana
Vita
Gravis morbus anno 1692 et clericorum imploratio Fontanam mirum in modum statim mutaverunt: scripta sua nimium levia eiuravit et Sacrarum Scripturarum conversionem in animo habuit.
Opus affabre narratum et paulo obscenum praetitulatur »Contes et nouvelles«, annis inter 1665 et 1685 quinque in tomis editum; opus autem magnum sunt apologi versibus liberis exarati »Fables« voluminum XXII (annis inter 1668 et 1695; anno 1867 editioni notissimae inerant delineationes Gustavi Doré. Quamquam eorum argumenta e multis fontibus cerpta sunt, propter veritatem simplicitatemque narrativam, sanitatem moralem et genus scribendi perfectum excellunt. Insuper dramata XI scripsit necnon poemata parva sat multa.
Sinus Baffin
Vita ferox
Sunt quadringentae fere species plantarum et arborum in litoribus sinús, inter quas Betula nana, Salix arctica, Alnus viridis, et varia halophyta, cum Leymo arenario, bryophitis, et lichenibus, quae species omnes pro cibo tarandorum et rodentium sicut arvicolinarum sunt. Inter species piscium in sinú endemicas sunt Boreogadus saida (Gadidae), Liopsetta (Pleuronectidae), Mallotus villosus (Osmeridae), et varia Cottoidea, quandoquidem Gadus et Melanogrammus aeglefinus (ambo Gadidae), variae Clupeidae, Hippoglossus hippoglossus (Pleuronectidae), et variae Macrourinae ex Oceano Atlantico immigrant. Inter aves sunt Alle alle (Alcidae), Bubo scandiacus (Strigidae), Lagopus lagopus et Lagopus muta (ambo Phasianidae), Falco rusticolus (Falconidae), Acanthis hornemanni (Fringillidae), et variae Alcidae, quarum plurimae hieme ad meridiem migrant.
Pale Fire
Pale Fire (scilicet "Ignis incolor") est opus Vladimiri Nabokov, anno 1962 Anglice edita. Haec mythistoria in forma carminis cum scholiis composita est, carmine a poëta ficticio John Shade de vita sua scripto, scholiis ab amico Charles Kinbote appositis.
Gaspard de Prony
De Prony fuit sodalis Academiae Scientiarum Francicae et est unus septaginta duorum hominum quos Turris Eiffeliae effigies commemorat.
Iohannes Galsworthy
Ioannes Galsworthy (natus in Kingston Hill die 14 Augusti 1867; Londinii mortuus die 31 Ianuarii 1933) fuit scriptor Anglicus, qui anno 1932 Praemium Nobelianum Litteraturae accepit. Etiam PEN Internationalem anno 1921 creavit.
Cumbria (discretiva)
Cumbria est:
Insulae Materiae
Insulae Materiae (Lusitane Madeira) sunt catena insularum Macaronesicarum in Oceano Atlantico iacentium, quae provinciam autonomam Lusitaniae constituunt. Principalis est insula Materiae.
Canon Alberic's Scrap-Book
"Canon Alberic's Scrap-Book" ("Liber frustulorum canonici Alberici") fuit prima fabula spectrorum ab M. R. James anno 1894 scripta, paulo postea in diario National Review edita, tunc in libro Ghost Stories of an Antiquary ("Antiquarii fabulae spectrorum") anno 1904 iterum typis descripta.
Historia ficticia in urbicula Lugduno Convenarum geritur, ad infimum montem Pyrenaeos in Francia meridionali. Ibi peregrinator Anglicus diem agit ecclesiam mediaevalem pingens, occasuque solis librum frustulorum emit quem olim canonicus Albericus de Malleone fecerat imaginibus et paginis libris manuscriptorum mediaevalium exsectis. Postremo emptor intellegit spectrum, quod olim canonicum Albericum inquietabat, etiam nunc librum suum frequentare.
Ex hac fabula compositor musicus Kaikhosru Shapurji Sorabji modos fecit anno 1985 quibus titulum dedit St. Bertrand de Comminges: "He was laughing in the tower" ("Lugdunum Convenarum: in turri ridebat").
Vitae duorum Offarum
Vitae duorum Offarum est liber mythistoricus a Matthaeo Parisiensi medio saeculo tertio decimo scriptus, de vita duorum hominum qui nomen Offa gesserunt, quorum primus, Offa seu Uffo, fuit rex Daniae, vel historicus vel mythicus, qui fortasse saeculo quarto floruit; alter autem, Offa Merciae rex, condidisse traditur Abbatiam Sancti Albani, ubi auctor habitabat.
Hoc opus in libro manu scripto reperitur Bibliothecae Britannicae, siglo BL Cotton Nero D.i recognito, opera varia de abbatia Sancti Albani conprehendenti.
Tracy Chapman
Tracy Chapman (nata Cleveterrae in Ohio die 30 Martii 1964) est cantrix et cantuum scriptrix Americana.
Ildico
Ildico, originis Gothicae, fuit uxor Attilae.
Biographia
Anno 453, Attila in Hungaria inerat, pro festo in palatio ligni prope flumen Tisiam ad celebrandum coniugium cum Ildicone. Festo confecto, ipse ad cubiculum ascendit. Mane postero, servi corpus reperierunt "in lacuna sanguinis iacens," Ildiconem in ancone plorantem.
Causa mortis Attilae ignota est, quamquam traduntur anaeurisma fuisse. Locus reliquiarum corporis est arcanum.
Sinclair Lewis
Sinclair Lewis (natus in Sauk Centre Minnesotae die 7 Februarii 1885; Romae mortuus die 10 Ianuarii 1951) fuit scriptor Americanus. Lewis anno 1930 Nobelianum Litteraturae Praemium abstulit. Iam anno 1926 operis  Arrowsmith  gratia Praemium Pulitzer eo decretum est, sed recusavit.
Horus
Hōrus (Aegyptie Ḥrw, Ḥr, quod ex origine "Superum" significat, prius /ˈħaːɾuw/, dein /ˈħoːɾ(ǝ)/, Coptice Ϩⲱⲣ Hōr) est deus in antiqua religione Aegypti. Horus, qui cum falconis capite pictus est, est Isis filius in mythologia Aegyptia. Macedones qui Aegypto potiti sunt et ceteri Graeci eum Apollini adsimulare solebant. Ita locus ob maximum Hori templum venerabile Apollinopolis appellata est.
Marcus Suillius Nerullinus
Marcus Suillius Nerullinus (nescimus, quando natus mortuusve sit) senator Romanus primo saeculo post Christum natum erat. Pater eius Publius Suillius Rufus delator infamis fuit, qui Claudio imperatore regnante magnam auctoritatem habuit magnamque fortunam adeptus est. Qua re Nerullinus et anno 50 consul ordinarius creatus est. Cum pater Nerone imperatore anno 58 relegatus est, princeps filium a poena servavit. Anno 69/70 proconsul Asiae factus est. Frater eius Suillius Caesoninus fuit.
Lucius Mammius Pollio
Lucius Mammius Pollio (nescimus, quando natus mortuusve sit) senator Romanus primo saeculo post Christum natum fuit. Anno 49 consul designatus ab Agrippina uxore Claudii imperatoris ingentibus promissis anno 49 inductus est sententiam expromere, qua oraretur Claudius despondere Octaviam (filiam) Domitio (= Neroni filio Agrippinae). Eodem anno Mammius mense Maio consul suffectus erat.
Quintus Allius Maximus
Quintus Allius Maximus (nescimus, quando natus mortuusve sit) senator Romanus primo saeculo post Christum natum fuit. Anno 49 consul suffectus creatus est. Praeterea legatus pro praetore in Africa erat.
Maiota
Maiota, vulgo Mayotte est insula Francica in freto Mozambicensi Oceani Indici ad Africam. A die 31 Martii 2011 est praefectura Franciae e septemdecim communibus constituta. Anno 2014 pars Unionis Europaeae admissa est.
Maiottae aer calidus est, sed magis  temperatus in terris montanis interioribus. Duo anni tempora sunt: pluviarum et siccum.
Servius Cornelius Scipio Salvidienus Orfitus (consul 51)
Servius Cornelius Scipio Salvidienus Orfitus (natus ignoto anno, mortuus anno 66) senator Romanus fuit. Anno 51 cum Claudio imperatore consul ordinarius creatus est. Anno 62/63 proconsul Africam administravit. Anno 66 a Marco Aquilio Regulo in senatu accusatus atque supplicio suppremo affectus est. Nepos eius Servius Cornelius Scipio Salvidienus Orfitus anno 110 consul ordinarius fuit.
Maiota
Circum Maiottam sunt scopuli curalii, atque insula maxima lacuna circumdatur.
Communia
Vide Indicem communium praefecturae Maiottae
Lolita
Lolita (sic Anglice; Russice etiam Лолита) est mythistoria Vladimiri Nabokov, anno 1955 Anglice edita Lutetiae apud Olympia Press, anno 1967 ab auctore ipso Russice versa. Bis in pelliculas conversa est, primum a Stanley Kubrick anno 1962, rursus ab Adriano Lyne anno 1997.
Samuel Beckett
Samuel Beckett (Samuel Barclay Beckett; Eblanae natus die 13 Aprilis 1906; Lutetiae mortuus 22 Decembris 1989) fuit auctor mythistoriae, ludi scaenici absurditatis, et poeta Hibernicus qui Lutetiae habitavit et interdum Anglice, interdum Francogallice scripsit. Anno 1969 Praemio Nobeliano Litterarum laureatus est.
Iosephus Mandelstam
Iosephus Aemilii filius Mandelstam (Russice Осип Эмильевич Мандельштам, tr. Osip Ėmil'evič Mandel'štam; natus familia Iudaeica Varsoviae tunc ad Imperium Russicum pertinente die 3 Ianuarii secundum calendarium Iulianum (15 Ianuarii secundum Gregorianum); 1891; mortuus captivus in castro carceralio Gulagiae apud Vladivostokium die 27 Decembris 1938) fuit poeta Russicus.
Ludovicus Iacobus Thénard
Ludovicus Iacobus Thénard (natus die 4 Maii 1777 in La Louptière, ad Novigentum ad Sequanam in praefectura hodierna Alba; Lutetiae die 21 Iunii 1857 mortuus) fuit chemicus Francicus. Fuit sodalis Academiae Scientiarum Francicae, Academiae Regiae Scientiarum Suecicae et Regalis Societatis Londiniensis, nam in istam ut sodalis paeregrinus anno 1824 cooptatus est. Praeterea Thénard est unus septaginta duorum hominum quos Turris Eiffeliae effigies commemorat.
CCCC 183
Liber manu scriptus CCCC 183 e Bibliotheca Parkeriana Collegii Corporis Christi Cantabrigiensium est congeries operum Bedae venerabilis aliorumque, anno fere 935 exscriptum (pro certo inter annos 934 et 938). Comprehendit Vitam Sancti Cuthberti oratione soluta compositam, fragmentum de Cuthberto ex Historia ecclesiastica, Vitam metricam Cuthberti, tabulas pontificum Romanorum regumque et episcoporum Anglicorum, genealogiae regum Anglorum, missam et officium Sancti Cuthberti, una cum glossis verborum difficiliorum e vita metrica Anglosaxonicis.
Claudius Maria Celli
Claudius Maria Celli (Arimini natus die 20 Iulii 1941) est archiepiscopus et praeses Pontificii Consilii de Communicationibus Socialibus.
Studium Generale Civitatis Caesaraugustanae
Studium Generale Civitatis Caesaraugustanae, sive Universitas Caesaraugustana, (Hispanice Universidad de Zaragoza) in urbe Caesaraugusta Medio Aevo condita est. Hodie clara iuris schola habet ubi docet illustris magister Ioannes Rivero Lamas qui scripsit multa volumina de iure laboris. Traditio latina servata est a magistro Gundisalvo Fontana Elboj.
Iohannes Gulielmus Jensen
Iohannes Gulielmus Jensen (natus in Farsø die 20 Ianuarii 1873; mortuus Hafniae die 25 Novembris 1950), alumnus Scholae Viburgensis, fuit scriptor Danicus. Anno 1944 Praemium Nobelianum Litteraturae accepit, ratio operarum imaginationis. Et theriam evelotionis pro fuit.
Nemenus
Nemenus vel Memela necnon Chronus, Chronius (Lithuanice Nemunas, Albaruthenice Нёман) est flumen in Ruthenia Alba et Lithuania. E regione Minscensi per regionem Grodnensem Rutheniae Albae in Lituaniam et post inter Lituania et regionem Kaliningradensem Russiae fluit, 937 chiliometra patet et per deltam magnam in sinum Curonicum Maris Baltici in Memela se effundit.
Grodna urbs Rutheniae Albae, Couna et Memela Lituaniae, Raganita et Tilsa regions Kaliningradensis Russiae ad Nemenum sitae sunt.
Accolae Nemeni maiores Vilia (quae et Neris) et Beresina Occidentalis sunt.
Rapides Paroecia
Rapides Paroecia (Anglice:  Rapides Parish, Francice Paroisse de Livingston) est Ludovicianae paroecia civilis in Civitatibus Foederatis Americae 126337 incolarum (anno 2000). Paroecia, cuius caput est urbs Alexandria, anno 1807 creata est. In hoc paroecia vigesima pars incolarum (accurate 4.9 %) haud Anglice domu loquitur.
Carolus Alexander Lesueur
Carolus Alexander Lesueur (Francogallice: Charles Alexandre Lesueur) natus est die 1 Ianuarii 1778 in Franciscopolis - mortuis est die 12 Decembris 1846 fuit studiosus zoologiae et explorator Francicus..
Melila
Melila sive Rusaddir (-ris) sive Ryssadirum (-ri) (Hispanice Melilla) urbs Hispaniae in Africa est.
Historia
Condita est a Poenis et sub Imperio Romano ius coloniae accepit. A Mauris saeculo octavo capta est, sed anno 1497 Isabella I (regina Castellae) urbem cepit.
Anno 1921 Legio Hispanica, Franco duce, Rusaddirem intravit ut rebellionem Maroci superare. Eodem modo, anno 1936 Legio contra Rem Publicam rebellavit et Bellum civile Hispanicum recepit.
Thoth
Thoth (nomen Graecum) in religione Aegyptia est deus lunae, sapientiae, scripturae, magiae, mensurae temporis, mathematicae, et geometriae, capite ibidis vel cynocephali. Colebatur apud maximos deos veteris Aegypti, maxime in templo Amun in urbe Khmun (Hermopolis Magna). Deus creavit et ducebat deos ex Ogdoad (di Nu, Heh, Kuk et Amun et deae Nunet, Hauhet, Kuaket et Amaunet). Dei scriptionis est pondera animarum persignare. Idcirco cleri suis ipsum fecerunt deum universalis quem orbem creavisse cum scientia. Ascitur etiam idcirco arbitrium disputitationarum divinarum et artium magicarum et systematis scribendi et excolandae, scientiae et damnandi.
Haroldus Wilson
Haroldus Wilson, vulgo James Harold Wilson et denuo Lord Wilson of Rievaulx (natus in Huddersfield Isuriae die 11 Martii 1916 ; Londinii mortuus die 24 Maii 1995), alumnus collegii Iesu apud Oxonienses, fuit politicus Angliae et bis primus minister Britanniarum Regni (1964–1970 et 1974–1976). Praeterea Wilson legatus apud Parlamentum Britannicum ab anno 1945 usque ad annum 1983 fuit.
Lucius Calventius Vetus Carminius
Lucius Calventius Vetus Carminius (nescimus, quando natus mortuusve sit) senator Romanus primo saeculo post Christum natum erat. Anno 44/45 legatus Augusti pro praetore Lusitaniae fuit, tum anno 51 consul suffectus creatus est. Sunt, qui putant eum etiam proconsulem Africae fuisse. Filius eius Lucius Carminius Lusitanicus anno 81 consul suffectus erat.
Herpesviridae
Herpesviridae sunt vira biologica ordinis herpesviralum cum genoma acidi deoxyribonucleinici (Classificatio Baltimore: grex I - dsDNA). Propter genomam morphologiamque suam herpesviridae maximae virum sunt. Eae morbos animalium hominumque efficiant.
Familiae herpesviridarum tres subfamiliae, id sunt alphaherpesvirinae, betaherpesvirinae, gammaherpesvirinae (Taxonomia ICTV 2016 ).
Classificatio ICTV
Taxonomia 2016 has subfamilias affert: alphaherpesvirinae, betaherpesvirinae, gammaherpesvirinae.
Betaherpesvirinae
Huius subfamiliae genus sunt: cytomegalovirus, muromegalovirus, proboscivirus, roseolovirus, non attributum.
Gammaaherpesvirinae
Huius subfamiliae genus sunt: lymphocryptovirus, macavirus, percavirus, rhadinovirus, non attributum.
Quintus Veranius
Quintus Veranius (natus circa annum 12, mortuus anno 58) senator Romanus fuit. Pater eius Quintus Veranius fuit, qui anno 20 in iudicio contra Gnaeum Calpurnium Pisonem censuit, Germanicum Caesarem veneno necatum esse.
Veranius iunior fuit IIIvir monetalis, anno 37 quaestor primo Tiberii principis, deinde Caligulae imperatoris. Anno 41 tribunus plebis erat, a senatoribus in castra praetoriana legatus frustra cum collega Broccho missus qui a Claudio posceret ut senatui imperio concederet, anno 42 praetor. Anno 43 a Claudio imperatore in Lyciam et Pamphyliam missus est, ut eam in provinciam redigeret, quod ibi incolae saepe contra reges suos rebellavissent. Ad usque annum 48 primus legatus Augusti pro praetore eius provinciae fuit. Eo anno et augur electus est. Anno 49 consul ordinarius creatus est. Tum curator aedium sacrarum et operum locorumque publicorum erat et idcirco ordo equester ei statuam posuit. Anno 57 minister Neronis imperatoris in ludis ab eo datis fuit. Anno 58 Nero eum legatum Britanniae fecit. Sed paulo, postquam provinciam adiit, Veranius mortuus est. .
Veranius duas filias geminas habuit Octavillam et Veraniam Geminam. Verania Lucio Calpurnio Pisone Frugi Liciniano nupsit, quam Galba imperator successorem destinavit. An ei plures liberi sint, nescimus.
Franciscus Augustus Péron
thumb|right|260px|Franciscus Augustus Péron thumb|right|180px|Franciscus Augustus Péron Franciscus Augustus Péron (Francogallice: François Auguste Péron) natus est die 22 Augusti 1775 in Cérilly - mortuus est die 14 Decembris 1810 in Cérilly fuit studiosus anthropologiae, zoologiae et explorator Francicus.
Quintus Veranius
Onasandrus scriptor Graecus opus militare στρατηγικά (Strategica) inscriptum ei dedicavit. Hoc opere nonnulla de Veranio novimus.
Ioannes Evelyn
thumb| Ioannes Evelyn
Ioannes Evelyn (Anglice: John Evelyn), natus est die 31 Octobris 1620 in Wotton, Surregia; † ibidem mortuus est die 27 Februarii 1706, fuit scriptor, architectus et hortorum factor Anglicus qui et silviculturae peritus fuit et de theologia, architectura et vegatarianismo studuit.
Sabine Paroecia
Sabine Paroecia (Anglice:  Sabine Parish, Francice Paroisse de Sabine) est Ludovicianae paroecia civilis in Civitatibus Foederatis Americae 23459 incolarum (anno 2000). Paroecia, cuius caput est urbs Many, anno 1843 creata est. In hoc paroecia minima pars incolarum (accurate 2.9 %) haud Anglice domu loquitur.
Ioannes Katzer
Ioannes (Theod.: Hans) Katzer natus 31 Ianuarii 1919 Coloniae Agrippinae, mortuus 18 Iulii 1996 eodem loco) vir publicus Germaniae et sodalis Christianae Democraticae Unionis Germaniae erat.
Origo, iuventus Munusque
Pater eius faber tignarius Bohemica origine fuit. Coloniam venit atque sodalis et diurnarius collegii fabrorum catholicorum factus est. Annis 1919 - 1933 decurio urbis Coloniae factionis Centri fuit. Anno 1933 Nazistae patrem dimiserunt, familia inopia pecuniae laboravit.
Ioannes ipse itaque scholam relinquere coactus est, quamquam munus architecti appetiverat, et tirocinium mercatoris fecit. Bello Orbis Terrarum II Katzer miles conscriptus erat, postremo succenturio. Post captivitatem brevem belli in sede opificibus assumendis urbis Coloniae laboravit. Ab anno 1950 pro collegiis opificum Christianorum Democraticorum (Theod.: Christlich Demokratische Arbeitnehmerschaft) laboravit.
Familia
Anno 1949 Elizabetham, filiam Iacobi Kaiser in matrimonium duxit. Unam filiam habuerunt.
Cursus honorum
Katzer cum aliis anno 1945 factionem CDU Coloniae condidit. Annis 1952 - 1958 Katzer ut ante pater decurio Coloniae urbis erat. Anno 1957 primo in Dietam Foederalem Germaniae electus est. Anno 1962 praeses collegiorum opificum Christianorum Democraticorum electus est et ad annum 1977 mansit. 26 Octobris 1965 in consilio Ministrorum Erhard (CDU) Administer Foederalis Laboris nominatus est. Quem officium et Curtio Georgio Kiesinger (CDU) cancellario foederali regnante tenuit. Cum autem SPD et FDP factiones anno 1969 consilium ministrorum fecerunt, Katzer 21 Octobris 1969 magistratum amisit. Praeses collegiorum opificum ad annum 1977, legatus Dietae Foederalis ad annum 1980 mansit. Annis 1979 - 1984 legatus Parlamentum Europaei fuit et ad annum 1982 eius praeses vicarius erat.
Index olim nomorum Graeciae
Index numericus olim nomorum
Huic indici addenda est una regio autonoma:
Nomarchiae Atticae
Peripheria et praefectura Atticae in quattuor nomarchias divisa est, scilicet:
Richland Paroecia
Richland Paroecia (Anglice:  Richland Parish, Francice Paroisse de Richland) est Ludovicianae paroecia civilis in Civitatibus Foederatis Americae 20981 incolarum (anno 2000). Paroecia, cuius caput est urbs Rayville, die 29 Septembris 1868 creata est. In hoc paroecia minima pars incolarum (accurate 1.8 %) haud Anglice domu loquitur.
Potoroini
Potoroini (binomen a Gray anno 1821; Anglice: rat-kangaroos).
Nexus externi
جرذ كنغري Razh-kangourou Huezacotl Кенгуровые крысы (грызуны) Kangaroo rat Kanguru sıçanı 更格盧鼠屬
Lojban
Lojban, sive Lingua Lojbanica (e verbo anglico "lojbanic") est lingua artificiosa a grege Logical Language Group anno 1987 ex aliis linguis excogitata, in structura Loglan, et in verbis Sinica, Arabica, Anglica, Russica, Hispanica, et Hindi. Lojban principia logica adhibet exprimendum definito et sine orthographiae vel grammaticae anomaliis aut ambiguitatibus, quam ratiocinari facile potest machina informatica.
Infra est Pater Noster in Lojban conversum. le xisyctu jdaselsku be la jegvon. (ni'o)   doi cevrirni .iu noi zvati le do cevzda do'u    fu'e .aicai .e'ecai lo do cmene ru'i censa .i le do nobli turni be la ter. ku se cfari .i loi do se djica ba snada mulno vi'e le cevzda .e .a'o la ter. (.i do nobli turni vi'e le cevzda .ebazake .a'o la ter.) (.i loi do se djica ba snada mulno vi'e le cevzda .e .a'o la ter.) .i fu'e .e'o ko dunda ca le cabdei le ri nanba mi'a   .i ko fraxu mi loi ri zu'o palci .ijo mi fraxu roda poi pacyzu'e xrani mi .i ko lidne mi fa'anai loi pacyxlu .i ko sepri'a mi loi palci
Azores
Nomen insularum
Narratio Azorum publica nomen insularum a numerosis buteonibus deductum esse vult, quos expugnatores Lusitani per errorem accipitres (Lusitane açores) habuerunt. Quod nomen etiam, postquam res patuit, permansisse. Inde insulae interdum Latine etiam Accipitrum insulae vel Insulae Accipitrinae vocantur.
Tensas Paroecia
Tensas Paroecia (Anglice:  Tensas Parish, Francice Paroisse de Tensas) est Ludovicianae paroecia civilis in Civitatibus Foederatis Americae 6618 incolarum (anno 2000). Paroecia, cuius caput est urbs St. Joseph, anno 1843 creata est. In hoc paroecia minima pars incolarum (accurate 4.1 %) haud Anglice domu loquitur.
Eduardus Heath
Eduardus Heath, praenominibus plenis Edward Richard George sed saepius Ted Heath appellatus (natus die 9 Iulii 1916 in Broadstairs Cantii; obiit die 17 Iulii 2005 Sarisberiae), alumnus Collegii de Balliolo apud Oxonienses, fuit politicus Angliae et primus minister Britanniarum Regni ab anno 1970 usque ad annum 1974. Heath a die 23 Februarii 1950 usque ad diem 7 Iunii 2001 legatus fuit apud Parlamentum Britannicum.
Tangipahoa Paroecia
Tangipahoa Paroecia (Anglice:  Tangipahoa Parish, Francice Paroisse de Tangipahoa) est Ludovicianae paroecia civilis in Civitatibus Foederatis Americae 100588 incolarum (anno 2000). Paroecia, cuius caput est urbs Amite City, anno 1868 creata est. In hoc paroecia minima pars incolarum (accurate 3.7 %) haud Anglice domu loquitur.
Alfredus Ludovicus Kroeber
Alfredus Ludovicus Kroeber (11 Iunii 1876—5 Octobris 1960) fuit unus ex potentissimis eruditis in anthropologia Americana saeculi vicensimi.
Kroeber, in urbe Hoboken Novae Caesareae natus, linguis Latinae et Graecae in schola loci studuit. In Collegio Columbiae Universitatis Columbiae aetate sexto decimo matriculavit. Gradum A.B. in Anglico anno 1896 accepit; iterum gradum M.A. in ludis romanticis anno 1897. Discipulus Francisci Boas in Universitate Columbiana, dissertatione de ornato Arapahoensi symbolismo, gradum philosophiae doctoris anno 1901 accepit—primum Ph.D. in anthropologia abs Columbia concessum. Diu habitavit Berkeleiae Californiae, ubi professor anthropologiae Universitatis Californiae Berkeleiae docuit et caput fuit Musei Anthropologiae Universitatis Californiae (nunc Musei Anthropologiae Phoebe A. Hearst). Sedes hodierna partis anthropologicae universitatis est Kroeber Hall. Ab universitate et museo anno 1946 se removit.
Kroeber anthropologia culturali praecipue innotuit, sed etiam archaeologicos in Novo Mexico, Mexico, Peruviaque situs excavavit, et archaeologiam culturamque conectendo anthropologiam evoluit. Qui cum discipulis scientiam de occidentalibus Indorum Americanorum tribubus in Civitatibus Foederatis, in Handbook of Indians of California (1925) edita conservando, opus grave fecerunt. Theorias areae culturalia et configurationis culturalis evolvit et in libro Cultural and Natural Areas of Native North America (1939) elaboravit.
Sua vis fuit tam valida quam multi homines aequales ad eius sententias de scientia sociale accesserunt atque adeo eius habitum barbae et labri superioris non rasi imitati sunt. Kroebery etiam vivus decanus anthropologorum Americanorum appellabatur. Sua paradigmata anthropologica verbum Kroeberian in linguam Anglicam introduxerunt.
Kroeber et Rolandus B. Dixon, professor in Universitate Harvardiana, qui nomina Penutianarum, Hokanarum, et aliarum familiarum linguarum una excogitaverunt, fuerunt potentissimi pro genetica linguarum Indorum Americanorum Americae Septentrionalis classificatione. Insigniter causam Ishi, fortasse ultimi Yahi Indiani et plerumque appellati (non sine controversia) ultimi Californiae Indiani feri, sustinuit. Uxor altera, Theodora Kroeber, celebrem Ishi biographiam, Ishi in Two Worlds, scripsit. Societas Kroeber Ishique facta est pellicula, The Last of His Tribe (1992), in qua Ionathan Voigt partem Kroeber et Graham Greene partem Ishi egerunt. Anthropology (1923, 1948), liber a Kroeber scriptus, multos annos in scholis et collegiis lectus, olim fuit unus ex decem libris ab omnibus discipulis in eorum anno primo in Collegio Columbiano legi postulatis.
Kroeber fuit pater (cum uxore altera) Caroli Kroeber eruditi et Ursulae K. Le Guin, scriptricis, praecipue generum phantasmatis et fictionis scientiae. Adoptavit liberos Theodorae primi coniugii, Ted et Clifton Kroeber, historicum. Clifton et Carolus anno 2003 Ishi in Three Centuries, librum de casu Ishi ediderunt—primum opus academicum quod commentarios de Ishi ab Indianis Americanis scriptos divulgat.
Eugenius O'Neill
Eugenius O'Neill (natus Urbe Novo Eboraco die 16 Octobris 1888 - Bostoniae mortuus die 27 Novembris 1953) fuit scriptor Americanus.
Operae realismi sub influentiam Chekhov, Ibsen et Strindberg atque pessimismi scripsit. Quater Praemium Pulitzeranum de dramate accepit. Atque anno 1936 Eugenius O'Neill Nobelianum Litteraturae Praemium accepit.
Etiam socius Industrialium Opificium Orbis Terrarum fuit.